Study Visit of Experts from Georgia - Department of State Reserves Študijná cesta expertov z Gruzínska – Odbor štátnych hmotných rezerv MV GE <p>The Ministry of Internal Affairs of Georgia contacted by letter the Embassy of the Slovak Republic in Tbilisi with a request for a study visit for employees of the Department of State Reserves in the Administration of State Material Reserves. Georgian side has been interested through program CETIR in Slovak experience of management of State Reserves and use of this knowledge in the field of civil protection and crisis management system reform. This is one of the objectives of the Eastern Partnership program, focusing on democracy, governance and stability.</p> <p dir="ltr" align="justify">Ministerstvo vnútra Gruzínska sa listom obrátilo na ZÚ SR v Tbilisi so žiadosťou o študijný pobyt zamestnancov Odboru štátnych hmotných rezerv v Správe štátnych hmotných rezerv SR. Gruzínska strana sa v rámci programu CETIR zaujímala o slovenskú skúsenosť z riadenia štátnych hmotných rezerv a o využitie týchto poznatkov v oblasti civilnej obrany a v systéme reforiem krízového manažmentu. Ide o jeden z cieľov programu Východného partnerstva, zameraného na demokraciu, verejnú správu a stabilitu. Začiatkom tohto roka delegácia s rovnakým cieľom navštívila Poľsko.</p> <p dir="ltr" align="justify"></p> <p dir="ltr" align="justify">Delegáciu na pôde Správy štátnych hmotných rezerv SR prijal jej predseda, JUDr. Kajetán Kičura, ktorý bol neskôr hostiteľom v rámci pracovného obeda. “Som veľmi rád, že existuje takýto program, ktorý umožňuje zástupcom rôznych krajín stretávať sa a vymieňať si skúsenosti. Teší ma, že tak ako my odovzdáme naše skúsenosti vám, vy odovzdáte vaše skúsenosti nám”, povedal na úvod stretnutia. Vladimír Lačok, riaditeľ Odboru hmotných rezerv, núdzových zásob ropy a ropnej bezpečnosti, dodal, že Slovenská republika má najlepší systém štátnych hmotných rezerv v rámci krajín V4 (napríklad v Maďarsku a Poľsku patria ŠHR stále pod ministerstvo hospodárstva).</p> <p dir="ltr" align="justify"></p> <p dir="ltr" align="justify">V súvislosti so zmenou legislatívy, ktorú priniesol zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze, sa 12. septembra 2013 na pôde Správy štátnych hmotných rezerv Slovenskej republiky uskutočnil akt podpisovania zakladateľskej zmluvy <b>Agentúry pre núdzové zásoby ropy a ropných výrobkov</b> v znení schválenom vládou Slovenskej republiky dňa 28. augusta 2013. Uskutočnilo sa tak v súvislosti so zmenou spôsobu správy núdzových zásob ropy a ropných výrobkov v Slovenskej republike. Správa rezerv poverila založením Agentúry Spoločnosť pre skladovanie, a. s., v ktorej má majetkovú účasť a ktorá je pod kontrolou štátu. Gruzínsku delegáciu táto téma veľmi zaujala, avšak pani riaditeľka agentúry nebola počas prednášok z pracovných dôvodov prítomná. Téme sa teda venovali počas pracovného obeda.</p> <p dir="ltr" align="justify"></p> <p dir="ltr" align="justify">Na základe požiadavky gruzínskej strany zamerať študijnú návštevu na mobilizačné rezervy sme v rámci programu zaradili návštevu dvoch skladov pod správou SŠHR SR - Závod Ľupčianka v Slovenskej Ľupči a Závod Borinka vo Vígľaši, kde si hostia pozreli spôsob riadenia skladu, v ktorom sa skladujú potravinové rezervy strategických komodít okrem pšenice (cukor kryštáľový, šošovica, ryža lúpaná), mobilizačné rezervy a pohotovostné zásoby určené na krízové situácie a na protipožiarnu a protipovodňovú ochranu – mostné konštrukcie, nákladné vozidlá a podobne.</p>